Մարդիկ որևէ ռազմավարություն չունեն, որ նման բաները հասկանան։ Եթե չունես ռազմավարություն, ասում ես՝ սպասի լռեմ անցնի, մտնեմ սեղանի տակ, բերանս, ականջներս, աչքերս փակեմ։ Իրենց թվում է, որ եթե սեղանի տակ են մտել, փրկվելու են։ Այս պայմաններում անիմաստ է խոսել լուրջ արձագանքների ու գնահատականների մասին։ Ինչ-որ կուսակցություններ են հայտարարություններ անեմ, թե Ալիևը հիմար է, իրենից ոչինչ չի ներկայացնում և այլն։ Բայց այդ մարդն ինչո՞ւ է գնացել այդ քայլին։ Ադրբեջանցի պաշտոնյաները պարզ խոսում են, որ իրենց մոտ կատարվում են կատաստրոֆիկ փոփոխություններ, և Ալիևը ստիպված է եղել շուտ ընտրությունների խնդիրը մեջտեղից հանել, քանի որ հիմա գոնե մի փոքր կայուն վիճակ է, որ դրանից հետո իմանա, ինչ է լինելու։